EkBass/fiwiki-20250220-pages-articles huggingface dataset:
Busanin elokuvajuhlat

Busanin elokuvajuhlat (BIFF, , ) järjestetään vuosittain Busanissa Etelä- Koreassa. Juhlaa pidetään yhtenä Aasian merkittävimmistä elokuvajuhlista. Se pidetään vuosittain lokakuun ensimmäisestä torstaista eteenpäin kymmenen päivän ajan. Ensimmäisen kerran elokuvajuhla järjestettiin 13.–21. syyskuuta 1996, jolloin se oli ensimmäinen kansainvälinen elokuvajuhla Koreassa. BIFF keskittyy esittelemään erityisesti Aasian uusia elokuvia ja ohjaajana ensikertalaisia. Juhlan erityispiirre on, että se houkuttelee katsojikseen nuoria ja pyrkii erityisesti kannustamaan nuoria lahjakkuuksia sekä luomaan heille yhteyksiä rahoittajiin. Elokuvajuhlat siirtyi vuonna 2011 Busanin elokuvakeskukseen, jonka pinta-ala on noin 30 000 m². Lisäksi tapahtuman käytössä on ulkoteatteri, jossa on tilaa 4 000 katsojalle. Elokuvakeskuksessa on mediakeskus, arkistotila ja kokoushuoneita, jotka mahdollistavat sen käyttämisen koulutukseen. == Palkinnot == Juhlan yhteydessä jaetaan useita palkintoja ja tunnustuksia, muun muassa seuraavat palkinnot: * New Currents Award * KIM Ji-seok Award * BIFF Mecenat Award * Sonje Award * Actor & Actress of the Year * Flash Forward Award * FIPRESCI Award * NETPAC Award * DGK MEGABOX Award * CGV Arthouse Award * KTH Award * KBS Independent Film Award * CGK & Samyang & EEN Award Lähde: Flash Forward myönnetään myös oman maanosan ulkopuolelta tuleville nuorille elokuvantekijöille, kun taas monet muut palkinnot on varattu vain aasialaisille elokuville ja tekijöille. Vuonna 2009 Zaida Bergrothin ohjaama elokuva Skavabölen pojat sai Flash Forward -tunnustuksen. Se myönnettiin tuolloin ensimmäistä kertaa. == Lähteet == == Aiheesta muualla == * * Luokka:Busan Luokka:Elokuvajuhlat Luokka:Etelä-Korean elokuva
Pennsylvaniansaksa

Pennsylvaniansaksa on yläsaksan murre, jota puhutaan osissa Pohjois-Amerikkaa. Kieltä puhutaan Yhdysvalloissa Pennsylvanian, Ohion ja Indianan osavaltioissa sekä Kanadan Ontariossa. Suurin osa eli 83 700 puhujaa asuu Yhdysvalloissa; Kanadassa heitä asuu noin 15 000\. Kieli on historiallisilta ajoilta huomattavasti taantunut, ja se on säilynyt parhaiten joidenkin kristittyjen uskontokuntien käytössä. Tällaisia ovat eräät mennoniitat ja amissit. Yhdysvalloissa puhutaan myös toista saksan kielen murretta alasaksaa (Plattdeutsch), joka eroaa pennsylvaniansaksasta huomattavasti. ==Historia== Penssylvaniansaksan toivat Pohjois-Amerikkaan pääosin Saksasta, Ranskasta ja Sveitsistä tulleet maahanmuuttajat 1700- ja 1800-luvuilla. Kielen alkuaikoina sitä puhuttiin laajemmalla alueella, kuten Marylandissä, Pohjois-Carolinassa ja Virginiassa. Kieltä käytettiin pitkään Pennsylvanian kaupungeissakin, mutta toisen maailmansodan jälkeen se taantui lähes yksinomaan maaseudun kieleksi. Kieli käytännössä pelastui häviämiseltä, kun amissit omaksuivat sen. Vaikka kielen muiden puhujien määrä laskeekin, amissien määrän arvioidaan kaksinkertaistuvan aina 20 vuodessa. ==Kielen piirteet== Kielellä on olemassa kaksi erilaista oikeinkirjoitusjärjestelmää, joista toinen perustuu englantiin ja toinen saksaan. Amissien puhuma pennsylvaniansaksa voidaan luokitella omaksi murteekseen. Koska suurin osa pennsylvaniansaksaa puhuneiden esi-isistä tuli maahan ennen teollista vallankumousta, kieleen on lainattu paljon teollisuuteen ja muihin nykyajan ilmiöihin liittyviä sanoja englannista. ==Lähteet== Luokka:Germaaniset kielet Luokka:Yhdysvaltain kielet
Mäntän vaakuna

Mäntän vaakuna oli Mäntän kaupungin tunnus, jonka ilves on peräisin Hämeen maakuntavaakunasta, ja lipukkeet viittaavat Serlachiuksen paperitehtaaseen, jolla on ollut keskeinen osa alueen kehityksessä. Vaakunan selitys on ”punaisessa hopeisilla lipukkeilla sirotellussa kentässä hopeinen sinivaruksinen ilves pystyssä, ilveksen korvatöyhdöt mustat”. Vaakunan on suunnitellut Olof Eriksson, ja Mäntän kauppalanvaltuusto hyväksyi sen 19. kesäkuuta 1950. Sisäasiainministeriö vahvisti vaakunan käyttöön samana vuonna 25. lokakuuta. Vaakuna jäi epäviralliseksi kotiseutuvaakunaksi 2009 Mäntän ja Vilppulan muodostettua Mänttä-Vilppulan kaupungin, joka otti käyttöön Vilppulan vaakunan. == Lähteet == * * Luokka:Suomen entisten kuntien vaakunat Luokka:Mänttä
Valomaalaus

Valomaalaus on valokuvausmenetelmä, jota käytetään laajojen alueiden valaisemiseen tai varjottoman kuvan luomiseen kohteesta. Valonlähdettä liikutellaan jatkuvasti pitkän valotusajan aikana, jotta kuva-ala valaistuu tasaisesti. == Lähteet == *Kamera käteen ja kunnon kuvia/tehokeinot Luokka:Valaistus Luokka:Valokuvauksen tekniikka
The Finnuit

The Finnuit: Finnish Culture and the Religion of Uniqueness ('Suomalainen kulttuuri ja ainutlaatuisuuden uskonto') on brittiläisen Edward Duttonin vuonna 2009 ilmestynyt kirja. Dutton on opiskellut uskontoantropologiaa Aberdeenin yliopistossa, jossa hän myös väitellyt tohtoriksi ja työskentelee toimittajana. Kirjassa Dutton vertaa Suomea ja suomalaista kulttuuria Grönlantiin. Hänen mukaansa sekä suomalaisilla että grönlantilaisilla on ollut vaikeaa sopeutua nykyaikaiseen elämäntapaan. Tämä on näkynyt muun muassa uskonnollisuutena, runsaana alkoholinkäyttönä ja itsemurhien yleisyytenä. Esimerkiksi kristillisten herätysliikkeiden asema on vahva vastavaikutuksena perinteistä elämäntapaa uhkaaville muutoksille. Toisaalta herätysliikkeet heijastavat luterilaisuuden synti- ja häpeäkäsitystä ja siitä nousevaa tarvetta vertaisryhmään. Duttonin mukaan suomalaiselle kulttuurille on ominaista yhteisökeskeisyys, jossa yksilöllisyyden ilmaisu on rajoitettua. Sisäisiä ristiriitoja pyritään sovittelemaan ja vaientamaan. Suomi on hänen mukaansa myös perinteistä miehen mallia vaaliva yhteiskunta. Tätä mallia ylläpitää muun muassa miesten asevelvollisuus. Duttonin mukaan suomalaisilla on kulttuurisesti huono itsetunto, he ovat joutuneet häpeämään itseään. Väestöä on pidetty kehittymättömänä vielä 1900-luvulla, ja valtiollinen historia on nuorta. Yläluokka oli pitkään ruotsinkielistä. Duttonin mukaan Suomen ruotsinkielisiä saatetaan pitää vieläkin ylempään yhteiskuntaluokkaan kuuluvina etenkin vähemmän koulutetun väestön keskuudessa. == Lähteet == Luokka:Brittiläiset tietokirjat Luokka:Kirjat antropologiasta Luokka:Vuoden 2009 kirjat
Kroatian Davis Cup -joukkue

Kroatian Davis Cup -joukkue edustaa Kroatiaa Davis Cupissa. Se toimii Kroatian tennisliiton alaisuudessa. Kroatia osallistui Davis Cupiin ensimmäisen kerran vuonna 1993. Kroatia voitti Davis Cupin vuonna 2005 voitettuaan finaalissa Slovakian. Maailmanlohkossa Kroatia on pelannut vuosina 1995, 2002–2007, 2009 ja 2010. Kaiken kaikkiaan Kroatia on pelannut 39 maaottelua, voittanut niistä 24 ja hävinnyt 15. ==Joukkueessa pelanneet== :Päivitetty 13. maaliskuuta 2010 thumb|right|180px|Ivan Ljubičić on pelannut eniten maaotteluita joukkueessa. Maaotteluita Pelaaja Vuosina 21 1998–2007 18 1999–2009 18 1993–2003 11 2000–2010 10 1998–2009 9 2006–2010 9 1994–1998 6 2005–2009 3 1998–1999 2 1996 2 1993 2 1994–1996 2 2004–2006 1 1999 1 2006 1 2010 1 2001 1 2010 ==Lähteet== Luokka:Davis Cup -joukkueet Davis Cup
Comarca

Comarca on aluehallinnon yksikkö Espanjassa, Portugalissa, Nicaraguassa, Panamassa ja Brasiliassa. Espanjan aluehallinnossa comarcan rooli on samankaltainen kuin Yhdysvaltojen piirikunnilla. Ne ovat maakunnasta seuraava alueellinen yksikkö. == Espanja ja Portugali == Espanjassa comarcojen rooli vaihtelee alueittain: Kataloniassa ja Aragoniassa ne ovat hallintoyksiköitä, joilla on oma valtuustonsa. Valenciassa puolestaan comarcan rooli on vain seremoniallinen. Sama on tilanne Portugalissa. Comarca tunnetaan Aragónissa nimellä redolada, Galiciassa nimellä bisbarra ja Baskimaassa nimellä eskualde (mon. eskualdeak). == Latinalainen Amerikka == Brasiliassa comarca on oikeudellinen yksikkö, joka muodostaa alimman oikeusasteen. Panamassa puolestaan on sekä maakuntiin verrannollisia comarcoja että alemman tason comarcoja, jotka ovat verrannollisia kuntiin. Nimitys comarca indígena tarkoittaa puolestaan intiaanien asuttamia aluehallinnollisia yksiköitä. == Katso myös == * Paikallishallinto * Lääni * Kunta * Kreivikunta * Saksan piirikunnat * Turkin piirikunnat Luokka:Espanjan comarcat Luokka:Portugalin maantiede Luokka:Nicaraguan maantiede Luokka:Panaman maantiede Luokka:Brasilian maantiede
Esko Rosnell

Esko Rosnell (23. kesäkuuta 1943 Pori – 24. syyskuuta 2009 Helsinki) oli suomalainen muusikko, rumpali. Rosnell aloitti uransa Eino Grönin orkesterissa Porissa. Myöhemmin hän muutti Helsinkiin ja soitti lukemattomissa jazzkokoonpanoissa, mutta ei keskittynyt pelkästään jazziin, vaan soitti mitä tahansa musiikkia. Hän oli UMO:n perustajajäsen. Hänen kansainvälisesti merkittävin esiintymisensä on Dizzy Gillespien ja Arturo Sandovalin kanssa albumilla A Finland Station.Fimic.fi. Viitattu 17.10.2009. ==Palkinnot ja tunnustukset== *Montreux’n jazzfestivaalien solistipalkinto 1967 ==Diskografia== *1988: Malecón == Lähteet == Luokka:Suomalaiset rumpalit Luokka:Vuonna 1943 syntyneet Luokka:Vuonna 2009 kuolleet
Mende Nazer

Mende Nazer on sudanilaissyntyinen ihmisoikeusaktivisti. Nazer kaapattiin 12-vuotiaana orjuuteen Khartumiin, josta hän joutui Lontooseen Sudanin lähetystön diplomaatin orjaksi. Hänen paettuaan orjuudesta hänen tarinansa nousi julkisuuteen ja lehtiotsikoihin, ja samalla paljastui Sudanissa yhä vallalla ollut orjuus. == Kirjallisuutta == * == Lähteet == == Aiheesta muualla == * Mende Nazer. * Mende Nazer. Helsingin sanomat 21.5.2005. * Lapsiorjuutta arabimaassa 2000-luvulla. Referaatti kirjasta Orja. Luokka:Ihmisoikeusaktivistit Luokka:Sudanilaiset henkilöt Luokka:Orjat Luokka:Syntymävuosi tuntematon Luokka:Elävät henkilöt
The Joe Perry Project

The Joe Perry Project on yhdysvaltalainen rockyhtye, joka perustettiin vuonna 1979 Joe Perryn erottua Aerosmithistä. Nykyään Joe Perry Project toimii nimellä Joe Perry. Luokka:Aerosmith Luokka:Yhdysvaltalaiset rockyhtyeet
Podluhy

Podluhy on kylä Berounin piirikunnassa Keski-Böömin läänissä Tšekissä. Vuoden 2020 arvion mukaan siellä asui 669 asukasta. == Lähteet == == Aiheesta muualla == * Kylän kotisivut Luokka:Tšekin kunnat Luokka:Keski-Böömin lääni
Maailman ääriin

Maailman ääriin (, ) on Wim Wendersin ohjaama road movie vuodelta 1991. Kaikissa elokuvan kuvauskaupungeissa Wendersillä oli mukanaan 17 hengen ydinryhmä ja näyttelijät, mutta muut tarvittavat ihmiset hankittiin aina paikan päällä. Neljässä eri maanosassa sijainneita kuvauskaupunkeja oli yhteensä 15 ja -maita kahdeksan. Wenders ei ollut tyytyväinen elokuvan alkuperäiseen vuonna 1991 ilmestyneeseen lyhennettyyn teatteriversioon. Tämän vuoksi hän leikkasi siitä lähes viisi tuntia kestävän ohjaajan version, joka julkaistiin Saksassa dvd-muodossa 24. toukokuuta 2005. Allmovie kritisoi lyhyttä versiota katkonaisesta ja nykivästä kerronnasta. Elokuvan ääniraidalla musiikkia esittävät muun muassa U2, Talking Heads, Lou Reed, T-Bone Burnett, Peter Gabriel, Can, Elvis Costello, Patti ja Fred Smith, R.E.M., Depeche Mode, Daniel Lanois, Neneh Cherry sekä Nick Cave and the Bad Seeds. == Juoni == Suuren pankkiryöstössä varastetun rahasumman kanssa tekemisiin joutuvan ranskalaisen Clairen (Solveig Dommartin) matkaan tarttuu yhdysvaltalainen peukalokyytiläinen (William Hurt), joka vie osan rahoista mukanaan. Niinpä Claire ja saksalainen yksityisetsivä (Rüdiger Vogler) sekä Clairen entinen poikaystävä (Sam Neill) lähtevät jäljittämään tätä. He saavat selville, että peukalokyytiläinen on sokean äidin (Jeanne Moreau) ja Max von Sydowin esittämän tiedemiehen poika, joka kerää varoja sellaisen laitteen kehittämistä varten, jonka avulla hänen äitinsä kykenisi näkemään perheenjäsenensä heistä tehdyissä kuvatallenteissa. ==Näyttelijät== ==Lähteet== Luokka:Wim Wendersin ohjaamat elokuvat Luokka:Road moviet Luokka:Tieteiselokuvat Luokka:Vuoden 1991 yhdysvaltalaiset elokuvat Luokka:Vuoden 1991 saksalaiset elokuvat Luokka:Vuoden 1991 australialaiset elokuvat Luokka:Vuoden 1991 ranskalaiset elokuvat
Porto Digital

Porto Digital on Recifessä Brasiliassa sijaitseva tietotekniikan teknologiakeskus. Keskuksessa on yli 90 tietotekniikka-yritystä, joissa toimii yli 3 000 työntekijää. Vanha "Recife Antiagon" satama-alue on muuttunut IT- alan toimijoiden keskukseksi. Uudistushankkeen rahoittaa osavaltio ja paikallinen yliopisto UFPE toimii sen johdossa. == Aiheesta muualla == *Porto Digital Luokka:Brasilian tiede ja tekniikka pt:Recife (bairro do Recife)
Andreas Lundstedt

Andreas Lundstedt (syntyjään Björn Helge Andreas Lundstedt, s. 20. toukokuuta 1972 Uppsala, Ruotsi) on ruotsalainen pop/disko -muusikko. Hän on tunnettu pop-yhtye Alcazarin solistina. Andreas on avoimesti homoseksuaali ja hän on ollut suhteessa Alcazarin entisen jäsenen Magnus Carlssonin kanssa. Andreas kertoi vuonna 2007 olevansa HIV-positiivinen. == Diskografia == ===Albumit=== *1996: Andreas Lundstedt ===Singlet=== *1996: "Driver Dagg Faller Regn" *1996: "Driver Dagg Faller Regn – Summer Mixes" *1996: "Hey-Ya Hey-Ya" *1997: "Jag Saknar Dig, Jag Saknar Dig" *2006: "Lovegun" / "Nightfever" *2006: "Dollar Queen" *2007: "Move" ==Lähteet== == Aiheesta muualla == * Viralliset sivut Luokka:Ruotsalaiset laulajat Luokka:Ruotsalaiset eurodanceartistit ja -yhtyeet Luokka:Vuonna 1972 syntyneet Luokka:Elävät henkilöt
Leonídas Kavákos

Leonídas Kavákos (, s. 1967 Ateena, Kreikka) on kreikkalainen viulisti ja kapellimestari. Kavákos aloitti opintonsa Ateenassa ja jatkoi opintojaan Yhdysvalloissa, jossa hänen opettajansa oli Josef Gingold. Kavákos voitti 18-vuotiaana vuonna 1985 Jean Sibelius -viulukilpailun ja vuonna 1988 puolestaan Paganini-kilpailun (Premio Paganini). Voittojen ansiosta Kavákos kutsuttiin eri orkesterien solistiksi Pohjois-Amerikassa, Lähi-idässä ja Euroopassa. Sittemmin hän on esiintynyt muun muassa Berliinin filharmonikkojen, Houstonin sinfoniaorkesterin, Atlantan sinfoniaorkesterin, Toronton sinfoniaorkesterin, La Scalan filharmonikkojen, Rotterdamin filharmonikkojen, Los Angelesin filharmonikkojen, Bostonin sinfoniaorkesterin, New Yorkin filharmonikkojen, Israelin filharmonisen orkesterin ja Lontoon filharmonisen orkesterin solistina. Kavákos on toiminut myös kapellimestarina, ja hän on esimerkiksi johtanut La Scalan filharmonikkoja. Hän toimi lokakuusta 2007 syyskuuhun 2009 itävaltalaisen Camerata Salzburg -kamariorkesterin taiteellisena johtajana. == Lähteet == == Aiheesta muualla == *Kavákos Intermusica-sivustolla *Ylen Elävä arkisto: Leonídas Kavákoksen haastattelu Luokka:Kreikkalaiset viulistit Luokka:Kreikkalaiset kapellimestarit Luokka:Vuonna 1967 syntyneet Luokka:Elävät henkilöt
Technopolis Innovation Park Delft

Technopolis Innovation Park Delft (eli Technopolis) on Delftissä Alankomaissa sijaitseva tiedepuisto, joka perustettiin vuonna 2005. Technopolis sijaitsee Delftin teknillisen yliopiston kampuksella. Alue kattaa 70 hehtaaria. Knowledge-Based Urban Development, Yigitcanlar, Tan, 2008, Idea Group Inc, ISBN 9781599047201. ==Lähteet== == Aiheesta muualla == *http://www.technopolisinnovationpark.com Luokka:Tiedepuistot Luokka:Alankomaiden rakennukset ja rakennelmat Luokka:Etelä-Hollanti
Therese Merkel

Eva Therese Margaretha Merkel (s. 18. huhtikuuta 1970 Nyköping, Ruotsi), tunnetaan myös nimellä Tess Merkel, on ruotsalainen pop-laulaja. Hän on tunnettu pop-yhtye Alcazarin jäsenenä. Merkel liittyi yhtyeeseen vuonna 1998. Merkel on myös suuri pokerin ystävä. Hän on ollut mukana European Poker Tourissa Barcelonassa vuonna 2006. Hän on myös voittanut 500 000 Ruotsin kruunua nettipokerissa. Luokka:Ruotsalaiset laulajat Luokka:Ruotsalaiset eurodanceartistit ja -yhtyeet Luokka:Vuonna 1970 syntyneet Luokka:Elävät henkilöt
Lina Hedlund

Lina Maria Hedlund (s. 28. maaliskuuta 1978 Bollnäs, Ruotsi) on ruotsalainen pop-laulaja. Hän on tunnettu pop-yhtye Alcazarin jäsenenä. Hän liittyi Alcazariin vuonna 2007. Luokka:Ruotsalaiset laulajat Luokka:Ruotsalaiset eurodanceartistit ja -yhtyeet Luokka:Vuonna 1978 syntyneet Luokka:Elävät henkilöt
Talvenranta

__NOTOC__ Talvenranta on suomalaisen Mustan kuun lapset -yhtyeen kolmas studioalbumi. Yhtyeen johtohahmo Pete Lehtinen perusti samannimisen akustisen projektibändin vuonna 2008 vuosi MKL:n hajoamisen jälkeen. Lokakuussa 2018 Inverse Records julkaisi albumista kasettipainoksen.Discogs: Mustan kuun lapset – Talvenranta (Cassette, Album, Limited Edition) == Kappaleet == # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2005 albumit Luokka:Mustan kuun lapsien albumit
Gustaf Serlachius

Gustaf Fredrik Serlachius (16. kesäkuuta 1935 Mänttä – 17. lokakuuta 2009 Helsinki) oli suomalainen vuorineuvos ja pitkäaikainen metsäteollisuuden vaikuttaja. Hän vaikutti merkittävästi Suomen kulttuurielämään Gösta Serlachiuksen taidesäätiön puheenjohtajana. Helsingin Sanomien mukaan Serlachius kuului Suomen viimeisiin patruunoihin: hänen sukunsa johti tehtaitaan "isällisin ottein" toista sataa vuotta. ==Ura== Gustaf Serlachius opiskeli Yhdysvalloissa ja Genevessä Sveitsissä. Hän valmistui ekonomiksi vuonna 1959. Serlachius toimi pitkään sukuyhtiössään G. A. Serlachius Osakeyhtiössä ja edusti suvun neljättä polvea yhtiön johdossa. Hän aloitti yhtiön palveluksessa Kankaan paperitehtaalla 26-vuotiaana, ja hänet nimitettiin toimitusjohtajaksi 1969. Yhtiö fuusioitui Metsäliiton teollisuuden kanssa vuonna 1986, minkä seurauksena syntyi Metsä-Serla. Serlachius toimi sen hallituksen puheenjohtajana vuoteen 1996 asti. Serlachius toimi Gösta Serlachiuksen taidesäätiön puheenjohtajana vuosina 1980–2009. Hänen kaudellaan säätiö avasi Mänttään taidemuseon rinnalle toisen museon, jonka nimi oli aluksi G. A. Serlachius -museo. Vuonna 2009 organisaatiomuutoksen yhteydessä museo sai nimen Serlachius-museo Gustaf. Museossa esitellään muun muassa paperiteollisuuden historiaa. ==Yksityiselämä== Gustaf Serlachiuksen isä oli R. Erik Serlachius, joka kasvatti pojastaan sukuyrityksen toimitusjohtajan. Serlachius harrasti juoksemista, ja hän muutti Mäntästä Helsinkiin 1980-luvulla. ==Luottamustehtäviä== *Serlachius toimi vuoteen 1992 asti Metsä- Serlan hallituksen puheenjohtajana *Hän oli UPM Kymmenen hallituksessa 1996–2005. ==Tunnustuksia== *Gustaf Serlachiuksesta tuli vuorineuvos vuonna 1986 ==Katso myös== *Serlachius (suku) ==Lähteet== == Aiheesta muualla == * *Mäntän patruunat: Gustaf Serlachius Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomalaiset taide-elämän vaikuttajat Luokka:Vuonna 1935 syntyneet Luokka:Vuonna 2009 kuolleet
Joutsenon vaakuna

Joutsenon vaakuna oli Joutsenon kaupungin tunnus, jonka kuva-aihe on peräisin vanhan pitäjän sinetistä, joka puolestaan viittasi paikkakunnan nimeen. Joutsenon vaakuna on puhuva vaakuna. Vaakunan selitys on ”punaisessa kentässä hopeinen kultavaruksinen joutsen siivet koholla uimassa hopeisella, aaltokoroisella tyviöllä, jossa musta aaltokoroinen hirsi”. Vaakunan on suunnitellut Gustaf von Numers, ja Joutsenon kunnanvaltuusto hyväksyi sen 12. syyskuuta ja 21. marraskuuta 1950 tekemillään päätöksillä. Sisäasiainministeriö vahvisti vaakunan käyttöön 2. tammikuuta 1951. Vaakuna jäi epäviralliseksi kotiseutuvaakunaksi 2009 Joutsenon liityttyä osaksi Lappeenrannan kaupunkia. == Lähteet == * * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
British Aircraft Corporation

British Aircraft Corporation (BAC) oli brittiläinen lentokonevalmistaja, joka syntyi vuonna 1960 Britannian hallituksen päätettyä yhdistää keskenään kilpailevat yhtiöt: Vickers, Bristol Aeroplane Company, English Electric ja Hunting Aircraft. Vuonna 1977 yhtiöön liitettiin vielä Hawker Siddeley Aviation ja Scottish Aviation, jolloin syntyi uusi yhtiö British Aerospace (BAe). Samalla näin muodostettu yhtiö kansallistettiin. == Tuotteet == ===Lentokoneet=== * AFVG * BAC One-Eleven * BAC Two-Eleven * BAC Three-Eleven * Fairey Delta 2 (BAC 221) * BAC Jet Provost * BAC 167 Strikemaster * Concorde (Sud Aviationin kanssa) * BAC TSR-2 * BAC / Bristol 188 * BAC / Bristol Britannia * BAC / English Electric Canberra * BAC / English Electric Lightning * BAC / Hunting H.126 * BAC / Hunting Jet Provost * BAC / Vickers Supermarine Scimitar * BAC / Vickers VC10 * BAC / Vickers Viscount * BAC / Vickers Vanguard * Panavia Tornado/Panavia Tornado ADV (osana Panavia-yhteenliittymää) * SEPECAT Jaguar ===Ohjukset=== * BAC Rapier (ohjus) * BAC Sea Skua * BAC Sea Wolf (ohjus) * BAC Swingfire * BAC / Vickers Vigilant Lisäksi BAC jatkoi Bristol Bloodhound ja English Electric Thunderbird ilmatorjuntaohjuksien valmistamista. ===Avaruusalukset=== BAC oli osallisena miehittämättömiä avaruusaluksien kehityksessä, pääasiassa satelliittien: * Ariel 4 * Intelsat"Application Satellites" Flight 16 July 1970 p 1308 * Prospero X-3 * Multi-Unit Space Transport And Recovery Device == Lähteet == Luokka:Brittiläiset lentokonevalmistajat
Täyteaine

Täyteaine on seoksen koostumusta täydentävä aine tai täytteenä käytettävä aine.Kielitoimiston sanakirja Täyteaineen tehtävä on yleensä fyysisesti suojata, eristää tai piilottaa valmisteen yksityiskohtia. Suojaamista saatetaan tarvita suoria iskuja, tärinää, vettä tai kemikaaleja vastaan. Eristäminen taas saattaa tarkoittaa sähköistä tai termistä eristämistä. Toisaalta täyteaineella tavoitellaan parempaa lämmön- tai sähkönjohtavuutta. Myös ääntä ja valoa eristetään täyteaineiden avulla. Usein tekniikan ja erityisesti elektroniikan saralla on tapana valaa esimerkiksi piirilevyt täyteaineen sisään, jolloin niitä olisi vaikeampi kopioida. Täyteainetta käytetään myös silloin, kun halutaan muokata tuotteen fyysiset ulkomitat halutuiksi. Esimerkiksi pehmusteissa täyteaineen ominaisuudet vaikuttavat suuresti tuotteen laatuun. ==Katso myös== *Suojakaasu ==Lähteet== Luokka:Raaka-aineet
MGP Nordic 2008

Melodi Grand Prix Nordic 2008 oli neljäs MGP Nordic -laulukilpailu. Se järjestettiin 29. marraskuuta 2008 Århusissa Tanskassa. Lasten laulukilpailun voitti Norjaa edustanut The BlackSheeps kappaleella "Oro jaska beana". Juontajina toimivat Jacob Riising ja Signe Lindkvist. == Kappaleet ja esittäjät == === Finaali === Numero Maa Artisti(t) Kappale 01 The Johanssons "En for alle, alle for en" 02 The Battery "Tenke nå" 03 Linn "En sång från hjärtat" 04 Footboys "Fotboll" 05 Sandra Monique "Hola chica" 06 The BlackSheeps "Oro jaska beana" 07 Jonna "Kommer jag våga" 08 Big Bang! "Här är vi" === Superfinaali === Numero Maa Artisti(t) Kappale Sija Pisteet 01 The Johanssons "En for alle, alle for en" 2 90 02 Footboys "Fotboll" 4 70 03 The BlackSheeps "Oro jaska beana" 1 164 04 Jonna "Kommer jag våga" 3 76 Luokka:MGP Nordic Luokka:Vuoden 2008 musiikki
Annika Kjærgaard

Annika Eva Ingegerd Kjærgaard (aik. Johansson; s. 18. toukokuuta 1971 Hässleholm, Ruotsi) on ruotsalainen pop-laulaja. Hän on tunnettu pop-yhtye Alcazarin entisenä jäsenenä. Luokka:Ruotsalaiset laulajat Luokka:Vuonna 1971 syntyneet Luokka:Elävät henkilöt
Magnus Carlsson

Lars Magnus Carlsson (s. 24. kesäkuuta 1974 Fristad, Borås) on ruotsalainen pop-laulaja. Hän on tunnettu Alcazar- ja Barbados- yhtyeiden entisenä jäsenenä. Nykyään hän on soolouralla. Hän on julkaissut ruotsinkielisen albumin sekä kaksi joululevyä. Vuonna 2007 hänen englanninkielinen debyyttialbumi "Live Forever" julkaistiin maailmanlaajuisesti. Sitä myytiin 400 000 kappaletta globaalisti. Toinen englanninkielinen albumi "Pop Galaxy" julkaistiin Suomessa ja muualla Euroopassa 29.9.2010. Albumi on otettu vastaan paremmin kuin levy-yhtiö on odottanut, ja levyä on myyty muutamassa kuukaudessa maailmalla 180.000 yksikköä. Albumin suurimmaksi hitiksi on muodostunut Erasure-cover "A little Respect" ja "Feel you" joka nousi Euroopan Diskolistan Top-10:een. Albumin uusimpina sinkkuina on julkaistu "The Best In Me" ja "The Kiss". Magnus Carlsson on avoimesti homoseksuaali. Carlsson on vuodesta 2006 ollut naimisissa Mats Carlssonin (o.s. Pelli) kanssa. Hän seurusteli vuosina 2001 - 2004 Alcazar yhtyeen toisen miesjäsenen Andreas Lundstedtin kanssa. Magnus on myös suuri Abba-yhtyeen fani. Magnus on osallistunut Melodifestivaleniin vuonna 2007 kappaleella "Live Forever" ja vuonna 2015 kappaleella "Möt mig i Gamla Stan". == Diskografia == ===Albumit=== *En ny jul (2001) *Magnus Carlsson (2006) *Spår i snön (2006) *Live Forever - The Album (2007) *Live Forever - The album Bonus edition, endast webbrelease (2007) *Live Forever - The album Deluxe edition, endast webbrelease (2007) *Re-Collection 93-08 (2008) *Änglarnas tid (2009) *Pop- Galaxy (2010) *Happy Holidays (2014) *Gamla Stan (2015) ===Singlet=== *Stilla ro nära. feat Åsa jinder. (2001) *Mitt vinterland (2001) *Finns det mirakel (2002) *Gå din egen väg. feat Mela Tesfazion. (2004) *Lev livet! (2006) *Mellan vitt och svart (2006) *Wrap Myself In Paper (2006) *Live Forever (2007) *Waves of Love (2007) *Another Rainbow (2007) *Crazy Summer Nights (2008) *I Was Born this Way (2008) *Walking in My Shoes (2008) *Y.M.C.A. (2009) *Sommaren som aldrig säger nej/You are Summer (2009) (mukana Wille Crafoord) *This is Disco (2009) *This is disco vinyl bildskiva (2009) *This Is Disco (Moist Club Remix) (2009) *A Little Respect (2010) *Feel You (2010) *The Best In Me (2010) *The Kiss (2011) *Den lille trumslagarpojken (2011) *Arrival (2011) *People Change (2012) *Glorious (2013) *Snow Song (2014) *Tillsammans (2014) *White Christmas (2014) *O Holy Night (2014) *The Christmas Song (2014) *Mary Did You Know (2014) *Möt mig i Gamla Stan (2015) == Aiheesta muualla == * Viralliset sivut Luokka:Ruotsalaiset laulajat Luokka:Vuonna 1974 syntyneet Luokka:Elävät henkilöt
Bad Wimpfen

Bad Wimpfen on historiallinen kylpyläkaupunki Saksassa, Baden-Württembergin osavaltiossa. Se sijaitsee Neckarin varrella noin 15 km Heilbronnista pohjoiseen. Kaupungissa oli kesäkuun 2022 lopussa 7 325 asukasta, ja sen pinta-ala on 19,4 neliökilometriä. Paikalle rakennettiin roomalainen sotilasleiri luultavasti vuonna 98, ja se oli osa Rooman Germanian vastaista rajaa, Limes Germanicusta. Linnoitus menetti sotilaallisen merkityksensä, kun Limestä työnnettiin eteenpäin keisari Antoninus Piuksen aikana, mutta sen ympärille kasvanut siviilikaupunki toimi yhä ympäröivän alueen Civitas Alisinensiumin keskuksena. Kyseessä oli yksi suurimpia roomalaisajan kaupunkeja nykyisen Baden-Württembergin alueella, mutta sen latinankielistä nimeä ei tiedetä. 800-luvulla alue kuului Wormsin piispalle, ja kaupunki mainitaan dokumenteissa ensimmäisen kerran vuonna 829 nimellä Wimpina. Vuodesta 1300 alkaen Wimpfen oli keisarin alainen valtakunnankaupunki. Kolmikymmenvuotisessa sodassa 1622 kaupungin lähellä käytiin Wimpfenin taistelu, jonka katoliset voittivat. == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Saksan kaupungit Luokka:Stuttgartin hallintopiiri
Sergio Sánchez Ortega

Sergio Sánchez Ortega (s. 3. huhtikuuta 1986 Mataró, Barcelonan maakunta, Espanja) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Espanyolia ja on pelipaikaltaan keskuspuolustaja. == Ura == Sánchez on Espanyolin junioriakatemian kasvatti. Ensiesiintymisensä edustusjoukkueessa hän teki 24. huhtikuuta 2005 kotiottelussa Real Zaragozaa vastaan. Tammikuussa 2007 Sánchez lainattiin loppukauden kestäneellä sopimuksella toiseksi korkeimmalla sarjatasolla Segunda Divisiónissa pelanneeseen Real Madridin kakkosjoukkueeseen Castillaan. Lainasopimuksen päätyttyä Sánchez lainattiin uudestaan, tällä kertaa korkeimman sarjatason Racing Santanderiin. Heinäkuussa 2008 hän palasi Espanyoliin, ja teki ensimmäisen pääsarjamaalinsa 1–1-tasapeliin päättyneessä ottelussa Getafea vastaan. Heinäkuussa 2009 Sánchez siirtyi Sevillaan neljän miljoonan euron siirtosummalla ja nelivuotisella sopimuksella. Hän sai alkukaudesta 2009–2010 kohtalaisesti vastuuta, mutta joulukuussa hänellä havaittiin mahdollinen sydänvika, minkä vuoksi hänet asetettiin toistaiseksi voimassa olevaan harjoituskieltoon. 23\. kesäkuuta 2011 hän siirtyi 2,8 miljoonan euron siirtokorvauksella Málagaan. Hän teki joukkueen kanssa kolmivuotisen sopimuksen.El Málaga ficha a Sergio Sánchez por 2,8 millones Marca. Viitattu 23.6.2011. == Lähteet == == Aiheesta muualla == * Sergio Sánchezin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Toxic Holocaust

Toxic Holocaust on Joel Grindin perustama punk-vaikutteinen thrash metal -yhtye. Grind säveltää ja soittaa albumeilla kappaleet itse (lukuun ottamatta rumpuja joillakin julkaisuilla), mutta esiintymistä varten yhtyeellä on oma livekokoonpanonsa. Yhtyeen kolmas albumi An Overdose of Death... saavutti suosiota ja yhtye onkin kiertänyt muun muassa Etelä-Amerikkaa ja Keski- Eurooppaa. Yhtye on vieraillut Suomessa pienellä kiertueella 2006 ja Helsingin Nosturissa 2009. Marraskuussa 2011 Toxic Holocaust soitti Suomessa kaksi keikkaa, Helsingissä ja Tampereella. == Jäsenet == * Joel Grind – laulu, kitara (1999–), bassokitara, rummut (1999–2008) * Phil Zeller – bassokitara (2008–) * Nick Bellmore – rummut (2009–) === Entiset jäsenet === * Al Positions – rummut (2008–2009) ==Diskografia== === Studioalbumit === * * * * * * ===EP:t=== * * * * === Livealbumit === * * === Kokoelma-albumit === * * === Demot === * * * === Eri esittäjiä === * * === Split-albumit === * * * * * * * * * Luokka:Yhdysvaltalaiset thrash metal -yhtyeet Luokka:Crossover thrash -yhtyeet
Kaarinan vaakuna

Kaarinan vaakuna oli alun perin Piikkiön kunnan vaakuna, joka valittiin Kaarinan kaupungin vaakunaksi Kaarinan ja Piikkiön kuntaliitoksen yhteydessä vuonna 2009. Vaakunan piikit viittaavat puhuvasti suoraan Piikkiön kunnan nimeen ja niiden kärjissä olevat apilat maatalouteen. Vaakunan selitys on ”punaisessa kentässä kolme nousevaa kultaista, apilakärkistä sudenhammasta”. Vaakunan on suunnitellut Ahti Hammar, ja Piikkiön kunnanvaltuusto hyväksyi sen 21. joulukuuta 1954 tekemällään päätöksillä. Sisäasiainministeriö vahvisti vaakunan käyttöön 25. helmikuuta 1955. Alkuperäinen Kaarinalle kunnanvaltuuston 25. tammikuuta hyväksymä ja sisäasiainministeriön 13. kesäkuuta 1955 vahvistama vaakuna oli myös Ahti Hammarin suunnittelema. Sen vaakunaselitys oli ”punaisessa kentässä hopeinen, yläreunaltaan rikottu teilausratas; päällikkeenä Pyhä Katariina, oikeassa kädessään miekka ja kohotetussa vasemmassa kädessään avonainen kirja; kaikki kultaa”. Pitäjä on nimetty vaakunassa kuvatun Pyhän Katariina Aleksandrialaisen mukaan, joka oli myös pitäjän 1200–luvulta peräisin olevan kivikirkon, Pyhän Katariinan kirkon suojeluspyhimys. Vuonna 1991, jolloin Kaarinan seurakunnan Turussa sijainnut osa erotettiin Turun Katariinanseurakunnaksi, Kaarinan vanha kirkko sai nykyisen nimensä. Taustalla oleva teilipyörä on puolestaan Pyhän Katariinan attribuutti. Vaakuna muuttui epäviralliseksi kotiseutuvaakunaksi vuoden 2009 kuntaliitoksessa. == Lähteet == * * * Luokka:Suomen kuntien vaakunat Vaakuna
PL/I

PL/I (myös PL/1), Programming Language/One, on IBM:n 1960-luvun alkupuolella kehittämä ohjelmointikieli. Se oli tarkoitettu korvaamaan kaupallisissa sovelluksissa käytetty Cobol ja tieteellisissä sovelluksissa käytetty Fortran yhdellä kielellä. Se on rakenteeltaan niitä joustavampi, vaikka myös Cobol ja Fortran ovat sittemmin kehittyneet. PL/I:tä on käytetty laajasti myös Suomessa ja se on edelleen tuotantokäytössä joissakin yhtiöissä. PL/I:tä käytettiin Multics-käyttöjärjestelmän kehityksessä GE-645-suurtietokoneelle. == Esimerkki == Yksinkertainen PL/I-ohjelma:http://www.cs.unc.edu/~stotts/144/compare/pl1.html World: Procedure options(main); Put List( 'Hello world' ); End World; ==Lähteet== ==Aiheesta muualla== *IBM:n nykyiset PL/I-kääntäjät * Dokumentaatiota bitsavers.org-palvelussa Luokka:Ohjelmointikielet Luokka:IBM
Sergio Sánchez

Sergio Sánchez on seuraavien henkilöiden nimi: * Sergio Gutiérrez Sánchez, espanjalainen elokuvaohjaaja ja -käsikirjoittaja * Sergio Mora Sánchez, espanjalainen jalkapalloilija * Sergio Sánchez Cárdenas, espanjalainen koripalloilija * Sergio Sánchez Martínez, espanjalainen kestävyysjuoksija * Sergio Sánchez Ortega, espanjalainen jalkapalloilija * Sergio Sánchez Sánchez, espanjalainen jalkapalloilija.
Illinoisin yliopistojärjestelmä

Illinoisin yliopistojärjestelmä () on yhdysvaltalainen yliopistojärjestelmä, joka muodostuu kolmesta eri yliopistosta, jotka sijaitsevat Chicagossa, Springfieldissä ja Urbana-Champaignissa. Opiskelijoita kyseisen yliopistojärjestelmän yliopistoissa on yhteensä noin 70 000. Järjestelmän 16. eli nykyinen toimitusjohtaja B. Joseph White on toiminut virassaan vuodesta 2005 lähtien. Illinoisin yliopisto perustettiin vuonna 1867, ja toimintansa se aloitti vuotta myöhemmin. Se oli tuolloin velvoitettu painottamaan teollista koulutusta. Laitos kasvoi ja insinööritutkimus kehittyi. Vuonna 1885 sen alkuperäinen nimi Illinoisin teollinen yliopisto muutettiin muotoon Illinoisin yliopisto. ==Lähteet== ==Aiheesta muualla== Luokka:Illinois’n yliopistot ja korkeakoulut
Hintajärjestelmä

Hintajärjestelmä on taloustieteessä mikä tahansa talousjärjestelmä, joka ohjaa tavaroiden ja palveluiden hintojen määräytymistä, määritetään ne sitten millaisessa rahassa tai velassa tahansa. Se on käytännössä kaikissa nyky- yhteiskunnissa vallitseva tapa ohjata resurssien kohdentumista. Esimerkiksi hintojen korkeus kertoo niukkuudesta ja kannustaa tuottajia tuottamaan enemmän ja ostajia ostamaan vähemmän. Hintojen korkeus voi aiheutua myös esimerkiksi kyseessä olevan markkinan monopolimaisesta rakenteesta. == Hintasääntely vai vapaa hinnanmuodostus? == Hintajärjestelmästä on olemassa kaksi ääripäätä: * Hintasääntely tarkoittaa, että esimerkiksi hallitus määrää hinnat. Näin on tyypillisesti sosialistisissa suunnitelmatalousmaissa, esimerkiksi entisessä Neuvostoliitossa. * Markkinahinta tarkoittaa, että hyödykkeitä saa myydä ja ostaa millä tahansa hinnalla. Tällöin kysynnän ja tarjonnan laki "määrää" hinnat, toisin sanoen, jos esimerkiksi jostain tavarasta on pulaa, sen hinta nousee, kunnes nousu kannustaa tuottamaan tavaraa niin paljon enemmän ja ostamaan sitä niin paljon säästeliäämmin, että tavaraa jälleen riittää. Hinta siis asettuu tasolle, jolla kysyntä ja tarjonta ovat yhtä suuret. Näin hinnat välittävät hintainformaatiota. Suomessa ja muissa länsimaissa vallitsee pääosin hintamekanismi, joskin esimerkiksi taksikyydeille on Suomessa säädetty enimmäishinnat. == Historia == Hintajärjestelmiä on ollut niin kauan kuin on ollut kauppaa tai rahaa. ==Friedrich A. Hayek hintajärjestelmästä== Rahateoriasta Nobel-palkinnon saanut Friedrich A. Hayek kirjoitti teoksessaan "The Use of Knowledge in Society"...'Hintajärjestelmä on niitä välineitä, joita ihminen on oppinut käyttämään (joskaan ei vielä lainkaan täysin) törmättyään siihen ymmärtämättä sitä. Sen avulla on tullut mahdolliseksi paitsi työnjako, myös resurssien koordinoitu hyödyntäminen eri tahoille hajaantuneen tiedon avulla. Ne, jotka yrittävät pilkata tätä näkemystä, vääristävät argumenttia vihjaamaan, että jokin ihme olisi tuottanut parhaan mahdollisen järjestelmän nyky-yhteiskunnalle. Se on päinvastoin: ihminen on kyennyt tuottamaan sen työnjaon, jolle sivistyksemme perustuu, koska hän sattui törmäämään menetelmään, joka sen mahdollisti. Ellei ihminen olisi törmännyt hintajärjestelmään, hän olisi silti saattanut kehittää toisentyyppisen sivilisaation, aivan toisenlaisen, sellaisen kuin termiittimuurahaisten "valtio" tai jonkin muun käsittämättömän erilaisen'...Friedrich A. Hayekhttps://web.archive.org/web/20180601193521/http://www.econlib.org/library/Essays/hykKnw1.html Editor/Trans.First Pub. Date Sep. 1945 Publisher/Edition American Economic Review. XXXV, No. 4. s. 519-30. American Economic Association Author Hayek, Friedrich A. Luettu 8.10.2009 == Katso myös == * Hintainformaatio * Taloushistoria * Katallaktiikka * Raha == Lähteet == == Aiheesta muualla == * Encyclopedia Britannica Luokka:Talousjärjestelmät
Pori Big Band

Pori Big Band on vuonna 1971 Porissa perustettu big band. Se toimi alun perin Pori Jazz 66 ry:n yhteydessä porilaisten jazzharrastajien orkesterina. Pori Big Band oli merkittävä koulutusorganisaatio 1970- ja 1980-luvuilla, jolloin rytmimusiikin opetus suomalaisissa musiikkioppilaitoksissa teki vasta tuloaan. Vuonna 1979 Pori Big Band, johtajanaan Raimo Henriksson ja laulusolistinaan Monica Aspelund, esiintyi Yhdysvaltojen itärannikolla muun muassa New Yorkin kuuluisalla Village Vanguard -jazzklubilla. Seuraavana vuonna orkesteri vieraili jälleen New Yorkissa Aarno Ranisen valmentamana, esiintymispaikkoina Village Vanguardin lisäksi ”jazzkirkko” St. Peter’s ja Columbian yliopisto. Solistina toimi orkesterin kanssa tuolloin yhteistyötä tehnyt saksofonisti Frank Foster. Aiemmin samana vuonna 1980 Pori Big Band konsertoi Kööpenhaminassa, Amsterdamissa ja Nizzassa solisteinaan Frank Foster ja Monica Aspelund. Syksyllä 1983 Pori Big Band kiersi Puolassa Frank Fosterin johdolla. Pori Big Band on esiintynyt lähes joka vuosi Pori Jazz -festivaaleilla, usein tapahtuman avajaiskonsertissa. Nykyään orkesteri toimii Palmgren- konservatoriossa hallinnollisesti itsenäisenä yksikkönä. Yhteistyö Pori Jazz 66 ry:n kanssa jatkuu myös edelleen. Pori Big Bandin taiteellinen tuottaja on Juha Järvinen . Pori Big Band on julkaissut viisi albumia. Viimeisin on kesällä 2012 ilmestynyt Luhtahuitti, jossa orkesterin solistina vierailee bassoklarinetisti Tapani Rinne. Levyn kappaleet ovat Tapani Rinteen ja Arttu Takalon sävellyksiä. Sovituksia ovat kirjoittaneet Iro Haarla ja Arttu Takalo. == Diskografia == *Live at Pori Jazz Festival (1976) *Pori Big Band & Ernie Wilkins (1977) *Pori Jazz 80 (1980) *Pori Big Band Plays Antti Sarpila (1991) *Luhtahuitti (2012) == Lähteet == *Pori Big Bandin kotisivut ===Viitteet=== Luokka:Suomalaiset jazzyhtyeet Luokka:Suomalaiset orkesterit Luokka:Porin musiikki
Persepolis (sarjakuva)

Persepolis on Marjane Satrapin omaelämäkerrallinen sarjakuvateos. Sarjakuvan nimi viittaa historialliseen Persepoliin kaupunkiin. Sarjakuva on suomennettu kahtena kirjana. Ensimmäinen osa Persepolis: Iranilainen lapsuuteni kuvaa tekijän lapsuutta Iranin vallankumouksen aikana ja toinen, Persepolis 2: Kotiinpaluu, hänen opiskeluaikaansa Itävallassa. * Kun islamilaiset fundamentalistit pääsevät valtaan, tyttöjen pitää käyttää huivia. Satrapi pelastuu vain täpärästi uskonnollisen poliisin käsistä. Hänen sukulaisiaan ja ystäviään joutuu vankilaan ja teloitetaan. Iranin ja Irakin välisen sodan kuvataan pönkittävän uskonkiihkoilijoiden hirmuhallintoa. Sarjakuvassa on runsaasti huumoria, joka kumpuaa esimerkiksi siitä, kuinka ihmiset vastustavat uskonnollista valtaa. Teos kuvaa myös iranilaisen kulttuurin rikkautta ja pitkää historiaa. Sitä vastoin fundamentalismin kuvaus on herättänyt kauhua ja pahoinvointia. Sarjakuvakriitikko Heikki Jokisen mukaan teoksen sanoma totalitarismin ja uskonkiihkoilun vaarasta on aina ajankohtainen. Sarjakuvien pohjalta on tehty myös iranilais-ranskalainen animaatioelokuva Persepolis, joka julkaistiin 2007. Elokuvan ovat ohjanneet Vincent Paronnaud ja Marjane Satrapi. Elokuva asetettiin Oscar-ehdokkaaksi. Islamistit ovat osoittaneet mieltään elokuvan televisioesityksiä vastaan.http://blogit.hs.fi/kirjeenvaihtaja/tunisian-vaalit-maltillinen-islamismi-ja-persepolis-elokuva/ == Lähteet == == Aiheesta muualla == * Näytteitä sarjakuvasta. Random House. * Kalle Pusa: Persepolis avaa Iranin historiaa sisältä. Helsingin Sanomat 1.12.2007. * Heikki Jokinen: Pää pystyyn, ei kädet. Helsingin Sanomat 23.9.2007. * Tero Mielonen: Persepolis 2 Kotiinpaluu. Helsingin Sanomat 29.9.2007. * Harri Römpötti: Persepolis avaa Iranin historiaa sisältä. Helsingin Sanomat 23.9.2007. * AFP: Libanon kielsi Persepolis-animaation esittämisen. Yle Uutiset 26.3.2008. Luokka:Ranskalainen sarjakuva Luokka:Sarjakuvaromaanit
Maarian vaakuna

Maarian vaakuna oli Maarian maalaiskunnan tunnus, joka oli saanut aiheensa pitäjällekin nimensä lainanneesta Neitsyt Mariasta. Neitsyt Maria oli lisäksi pitäjän keskiaikaisen harmaakivikirkon suojeluspyhimys, joka esiintyi rukousasennossa myös pitäjän isonvihan aikaisessa nostoväen lipussa. Kruunu ja Marian monogrammit selventävät vaakunan sisältöä. Vaakunan selitys on ”punaisessa kentässä rukoukseen polvistunut Neitsyt Maria, saateena kummallakin puolellaan Marian monogrammi; kaikki kultaa”. Vaakunan on suunnitellut Ahti Hammar, ja Maarian kunnanvaltuusto hyväksyi sen 17. heinäkuuta 1956. Sisäasiainministeriö vahvisti vaakunan käyttöön 1. lokakuuta samana vuonna. Vaakuna jäi epäviralliseksi kotiseutuvaakunaksi 1967 Maarian liityttyä Turun kaupunkiin. == Lähteet == * * Luokka:Suomen entisten kuntien vaakunat Vaakuna
Retkikunta 2

Retkikunta 2 () oli Kansainvälisen avaruusaseman 2. miehistö. Retkikunta miehitti asemaa 10. maaliskuuta 2001 - 20. elokuuta 2001. Retkikunta 2:n aikana asemalle tuotiin useita koelaitteistoja. Miehistö myös valmisti Destiny-laboratoriomoduulin ottamaan vastaan tulevia koejärjestelyitä. Keskeisenä tehtävänä oli lisäksi selvittää miten miehistöä voitaisiin suojata avaruussäteilyn vaikutuksilta. ==Miehistö== Nimi Työtehtävä Avaruusjärjestö/organisaatio Kotimaa Juri Usatšov (4) Komentaja Venäjän avaruusjärjestö Susan Helms (5) Lentoinsinööri NASA James Voss (5) Lentoinsinööri NASA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. Retkikunta 4:n miehistö toimi Retkikunta 2:n varamiehistönä. Kaikki retkikunnan jäsenet olivat käyneet jo aikaisemmin ISS:llä avaruussukkulalla kymmenen päivää kestäneellä tarviketäydennyslennolla STS-101 (19.5.2000-26.5.2000). Retkikunta 2:n aikana ISS:lle tehtiin neljä sukkulalentoa ja yksi Sojuz-lento: * 5A.1 (STS-102, Discovery) maaliskuussa * 6A (STS-100, Endeavour) huhtikuussa * 4R (venäläinen Sojuz TM-32) huhtikuussa * 7A (STS-104, Atlantis) heinäkuussa * 7A.1 (STS-105, Discovery) elokuussa Retkikunnan miehistö suoritti kolme avaruuskävelyä. 1. avaruuskävelyllä (kesto 5 tuntia 59 minuuttia) asennettiin Atlantis-sukkulan tuoma uusi ilmalukko Unity-moduuliin. 2. avaruuskävelyllä (kesto 6 tuntia 29 minuuttia) asennettiin happi- ja typpitankit. 3. avaruuskävely (kesto 4 tuntia 2 minuuttia) käytti ensimmäistä kertaa uutta ilmalukkoa ja sen aikana asennettiin kaksi viimeistä tankkia, happi- ja typpitankki, ilmalukon ulkopuolelle. ==Aiheesta muualla== *Retkikunta 2 NASAn kotisivulla *Retkikunta 2:n lehdistöpaketti (1,1 Mt pdf) Luokka:Kansainvälinen avaruusasema
Mandariinikukastaja

Mandariinikukastaja (Dicaeum trigonostigma) on pienikokoinen kaakkoisaasialainen varpuslintu. == Esiintyminen == Mandariinikukastajien esiintymisalue ulottuu Intiasta Kaakkois-Aasiaan Singaporeen saakka sekä Filippiineille. Lajin elinympäristön ala on 1–10 miljoonaa neliökilometriä. Scopoli kuvaili lajin holotyypin Malakan niemimaalta saadusta näytteestä. Lajista tunnetaan 17 alalajia.IBC == Elinympäristö == Trooppiset ja subtroopiset kosteat metsät. == Lähteet == Luokka:Kukastajat
Once Upon A...

Once Upon A... on yhdysvaltalaisen glam rock -yhtye Cinderellan kokoelma- albumi vuodelta 1997. Albumi kattaa yhtyeen tunnetuimmat hitit vuosilta 1986–1994. == Kappalelista == # # # # # # # # # # # # # # # ==Lähteet== Luokka:Vuoden 1997 kokoelma-albumit Luokka:Cinderellan albumit
Ykkösen kausi 2003

Ykkönen on Suomen toiseksi korkein jalkapallon sarjataso. Kaudella 2003 sarja pelattiin yhtenä koko maan kattavana 14 joukkueen kaksinkertaisena sarjana. Sarjan voittaja TP-47 nousi suoraan Veikkausliigaan. Toiseksi sijoittunut RoPS karsi liigapaikasta Veikkausliigassa sijalle 13 sijoittunutta FC KooTeePeetä vastaan ja nousi Veikkausliigaan. Kaudella 2002 Ykkösessä pelannut HIFK luopui sarjasta ja tilalle nostettiin Kakkosesta FC Korsholm. FC Korsholm ja OLS putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa. ==Sarjataulukko== Sijoitus Joukkue Ottelut Voitot Tasapelit Häviöt Maalisuhde Pisteet 1\. TP-47, Tornio 26 15 8 3 41–21 53 2\. RoPS, Rovaniemi 26 14 7 5 40–27 49 3\. FC Viikingit, Helsinki 26 13 8 5 38–28 47 4\. FC Honka, Espoo 26 12 6 8 47–28 42 5\. VPS, Vaasa 26 11 7 8 35–26 40 6\. Närpes Kraft, Närpiö 26 10 7 9 42–30 37 7\. VG-62, Naantali 26 10 6 10 40–30 36 8\. AC Oulu, Oulu 26 9 8 9 37–37 35 9\. Rakuunat, Lappeenranta 26 9 8 9 26–28 35 10\. PP-70, Tampere 26 10 5 11 39–45 35 11\. GBK, Kokkola 26 9 5 12 36–45 32 12\. FC Kuusankoski, Kuusankoski 26 6 7 13 31–50 25 13\. OLS, Oulu 26 4 7 15 32–52 19 14\. FC Korsholm, Mustasaari 26 4 3 19 14–51 15 ==Karsintaottelut== *RoPS, Rovaniemi–FC KooTeePee, Kotka 4–1 *FC KooTeePee, Kotka–RoPS, Rovaniemi 3–2 RoPS nousi Veikkausliigaan yhteismaalein 6–4 *GBK, Kokkola–P-Iirot, Rauma 1–1 *P-Iirot, Rauma–GBK, Kokkola 3–0 P-Iirot nousi Ykköseen yhteismaalein 4–1. *PS Kemi–FC Kuusankoski 2–3 *FC Kuusankoski–PS Kemi 2–0 FC Kuusankoski säilytti paikkansa Ykkösessä yhteismaalein 5–2. == Yleisömäärät == Seura Ottelut Yleisömäärä Yleisökeskiarvo VPS 13 11 262 866 TP-47 13 10 099 777 RoPS 13 10 053 773 AC Oulu 13 10 011 770 Närpes Kraft 13 8 758 674 GBK 13 6 278 483 OLS 13 5 702 439 Viikingit 13 4 586 353 Rakuunat 13 4 053 312 FC Kuusankoski 13 3 147 242 PP-70 13 2 781 214 FC Korsholm 13 2 612 201 VG-62 13 2 227 171 Honka 13 2 059 158 Yhteensä 182 82 628 454 Jalkapallokirja 2004 ==Parhaat maalintekijät== Pelaaja Seura M 1\. Mikko Mäkelä PP-70 15 2\. Timo Peltola GBK 13 3\. Pires AC Oulu 12 4\. Zoran Bogešić Närpes Kraft 11 Ville Laakkonen VPS 11 Tibor Márkus RoPS 11 Roman Mirošnytšenko TP-47 11 8\. Vjatšeslav Malakejev Viikingit 10 Janne Mollberg Honka 10 Karl-Johan Simons Närpes Kraft 10 ==Lähteet== *http://www.rsssf.com/tablesf/fin2hist.html * === Viitteet === Luokka:Ykkösliigan kaudet Luokka:Vuoden 2003 jalkapallo
Live at the Key Club

Live at the Key Club on yhdysvaltalaisen glam rock -yhtye Cinderellan livealbumi, joka julkaistiin vuonna 1999. Albumin tuotti laulajakitaristi Tom Keifer. == Kappalelista == # # # # # # # # # # # # # # Luokka:Vuoden 1999 konserttitallenteet Luokka:Cinderellan albumit
Karl Ivanainen

Karl Fredrik Ivanainen (; 20. syyskuuta 1856 Eräissä lähteissä syntymävuodeksi mainitaan 1857. Pietari – 1887 Karan pakkotyövankila, Siperia) oli suomalaissyntyinen venäläinen vallankumouksellinen. Karl Ivanainen syntyi Savonlinnasta Pietariin muuttaneen suutarin Adam Adamsson Ivanaisen perheeseen. Hän kävi suomalaisen seurakunnan koulua, pääsi vuonna 1873 ripille ja sai passin Suomen passivirastosta Pietarissa. Sen jälkeen hän työskenteli viilaajana patruunatehtaalla ja osallistui veljensä Konstantinin kanssa tšaikovskilaisen narodnikkikerhon kokouksiin. Lokakuussa 1874 Ivanainen matkusti laittomasti Sveitsiin, jossa hän työskenteli valajana Genevessä ja Zürichissä. Siellä hän tutustui ensimmäisen internationaalin Sveitsin osaston perustajaan Herman Greulichiin. Palatessaan Venäjälle toukokuussa 1875 Ivanainen pidätettiin. Kesäkuusta lähtien hän oli vangittuna Pietari-Paavalin linnoituksessa, kunnes tammikuussa 1876 hänet siirrettiin Pietarin tutkintavankilaan. Kuulusteluissa Ivanaista syytettiin osallistumisesta Aleksandr Nizovkinin järjestämiin kokouksiin, työläiskassan jäsenyydestä ja kielletyn kirjallisuuden levittämisestä. Elokuussa 1876 hänet päästettiin vapaaksi poliisin tarkkailun alaisena. Joulukuussa 1876 Ivanainen osallistui Zemlja i voljan Kazanin katedraalin edessä järjestämään Venäjän ensimmäiseen poliittiseen mielenosoitukseen. Hän levitti propagandaa pietarilaisten työläisten keskuuteen ja oli mukana Stepan Halturinin ja Viktor Obnorskin perustaman vallankumouksellisen Severnyi sojuz russkih rabotših -järjestön toiminnassa. Vuoden 1877 lopussa Ivanainen pidätettiin Pietarin lähellä. Tammikuussa 1879 hänet karkotettiin Aunuksen läänin Puudožiin. Sieltä Ivanainen lähetettiin Vyšni Volotšokin kautta Siperiaan, mutta Tomskiin päästyään hänen sallittiin palata Euroopan-puoleiselle Venäjälle poliisin tarkkailun alaisena. Vuonna 1880 Ivanainen asettui Odessaan, jossa hän liittyi Mihail Trigonin johtamaan Narodnaja volja -ryhmään. Sen paljastuttua lokakuussa 1881 hän siirtyi maan alle, joutui pidätetyksi Harkovassa, mutta onnistui pakenemaan poliisilaitokselta. Joulukuussa 1881 Ivanainen pidätettiin Moskovassa, josta hänet lähetettiin Odessan vankilaan. Huhtikuussa 1883 Odessan sotaoikeus tuomitsi hänet Halturinin ja Nikolai Želvakovin tekemää kenraalimajuri Strelnikovin murhaa koskeneessa oikeudenkäynnissä 15 vuodeksi pakkotyöhön. Vuonna 1884 Ivanainen saapui nykyisessä Taka-Baikalian aluepiirissä sijainneeseen Karan pakkotyövankilaan, jossa hänet vuonna 1886 päästettiin vapaaseen työryhmään. Hän teki itsemurhan kesällä 1887 hukuttautumalla järveen Nižnjaja Karassa. ==Lähteet== Luokka:Narodnikit Luokka:Pietarinsuomalaiset henkilöt Luokka:Itsemurhan tehneet Luokka:Vuonna 1856 syntyneet Luokka:Vuonna 1887 kuolleet